泥地都識贏 田草難佢唔到啩?
2024年04月06日 12:36
東網電視
更多新聞短片
湯普新於剛周三攞到佢來港後首場泥地勝仗。
喺2月中來港發展嘅澳洲騎師湯普新,雖然早期成績平平,甚至三甲都攞唔到,慶幸最後都憑「魔法速遞」喺谷草攞到2W,而喺剛周三嘅沙田泥戰,佢就夥拍鄭俊偉嘅「年年友福」爆冷得手,取得本身第3場頭馬,但佢暫時仲未試過喺田草建功,究竟聽日能否取得零的突破呢?
其實湯普新嘅客串牌照已經結束,但佢早前獲延長至下個月1號,相信佢都想喺呢段時間睇吓能否搵到更多支持同埋頭馬,若然有表現,相信留低嘅機會都唔細。而喺聽日田戰,佢都有7匹坐騎,當然唔係啲咩餐士馬,但都有啲具邊線機會,包括頭場五班田草1400米嘅「喜勝威龍」。
雖然跑咗21場都未識贏,但「喜勝威龍」季初試過喺四班田草1200米跑第3名,之後演出唔算太好,然後落到五班都成日有獎金收,剛戰轉跑谷草一哩起用10磅仔黃智弘擺前走,結果拉士力弱跑第4名,今次縮程轉場跑1400米,亦試準眼罩啱用,由湯普新接手或會帶嚟驚喜。